**IV. 6.**

**Hogyan tud segíteni az Utánpótlás Bizottság?**

**Végy egy az MVLSZ elnöksége által kinevezett szakemberekből álló Utánpótlás Bizottságot, amelyik testület az alábbiak szerint segíti az utánpótlást.**

**Dr. Szívós István utánpótlás igazgató, az Utánpótlás Bizottság elnökének receptje**

1. Az Utánpótlás Edzők Testületének, továbbiakban UET (amelynek minden utánpótlás edző tagja) működtetésével rendszeres összehívásával biztosítja, hogy a sportágban dolgozók, utánpótlás szakemberek véleménye alakítsa a versenyrendszert. Ennek keretében jóváhagyja a versenykiírást, és javaslatokat tesz a bajnokság lebonyolítására.
2. Ugyancsak az UET keretében tájékoztatást tart a nemzetközi tapasztalatokról, taktikai és egyéb újdonságokról, a szabályváltozásokról, stb.
3. Az UET véleményének meghallgatása mellet kialakítja, az elnökség elé terjeszti a hazai utánpótlás bázisok fejlesztésének, a vízilabda utánpótlás tömeges elterjesztésének koncepcióját.
4. A kiemelkedően működő szakosztályok támogatására biztosított pénzeszközöket elosztja.
5. Megszervezi az utánpótlás válogatottak, és az utánpótlás tehetséggondozó keretek munkáját, és lebonyolítását elősegíti.
6. Az utánpótlás edzőknél felmerült problémákat továbbítja a Szakmai Testületnek, az OB-I-es Ligának, és az elnökségnek.
7. Rendszeres elemzi a sportág utánpótlásnak helyzetét, javaslatokat tesz, és intézkedéseket kezdeményez az utánpótlást érintő kérdésekben.
8. Közreműködik a korosztályos válogatott keretek összeállításában, és nemzetközi programok kialakításában.
9. Elősegíti a sportág utánpótlásának propagandáját.
10. Operatív végrehajtó tevékenységet fejt ki az országos és nemzetközi szintű rendezvények lebonyolításában.
11. A sulipolo szervezésében segítséget nyújt.